CELEX: 32022D0392
Language: lv
Date: 2022-03-03 00:00:00
Title: Padomes Lēmums (ES) 2022/392 (2022. gada 3. marts) par nostāju, kas Eiropas Savienības vārdā jāieņem Klusā okeāna ziemeļu daļas zvejniecības komisijā

9.3.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 79/31
               
            
         PADOMES LĒMUMS (ES) 2022/392
         (2022. gada 3. marts)
         par nostāju, kas Eiropas Savienības vārdā jāieņem Klusā okeāna ziemeļu daļas zvejniecības komisijā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 43. pantu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Ar Padomes Lēmumu (ES) 2022/314 (1) Savienība pievienojās Konvencijai par atklātās jūras zvejas resursu saglabāšanu un pārvaldību Klusā okeāna ziemeļu daļā (“konvencija”), ar kuru izveidota Klusā okeāna ziemeļu daļas zvejniecības komisija (NPFC).
                  
               
                     (2)
                  
                  
                     
                        NPFC ir atbildīga par konvencijas mērķu sasniegšanai vajadzīgo saglabāšanas un pārvaldības pasākumu pieņemšanu. Šādi pasākumi Savienībai var kļūt saistoši.
                  
               
                     (3)
                  
                  
                     Kā paredz Eiropas Parlamenta un Padomes Regula (ES) Nr. 1380/2013 (2), Savienībai ir jānodrošina, ka zvejas un akvakultūras darbības ilgtermiņā ir ekoloģiski ilgtspējīgas un tiek pārvaldītas atbilstīgi mērķim nodrošināt ieguvumus ekonomiskajā, sociālajā un nodarbinātības jomā un veicināt pārtikas pieejamību. Tā paredz arī to, ka Savienībai zvejniecības pārvaldībā jāievēro piesardzīga pieeja un tās mērķim jābūt nodrošināt, lai dzīvo jūras bioloģisko resursu izmantošanas rezultātā iegūto sugu populācijas tiktu atjaunotas un uzturētas virs līmeņa, kas nodrošina maksimālo ilgtspējīgas ieguves apjomu. Turklāt tā nosaka, ka Savienībai ir jāpieņem saglabāšanas un pārvaldības pasākumi, kuru pamatā ir labākie pieejamie zinātniskie ieteikumi, jāatbalsta zinātniskās informācijas un ieteikumu izstrāde, pakāpeniski jāizskauž izmetumi un jāveicina zvejas paņēmieni, ar kuriem palīdz nodrošināt selektīvāku zveju un nevēlamas nozvejas nepieļaušanu un samazināšanu, ciktāl tas iespējams, kā arī zveju, kurai ir maza ietekme uz jūras ekosistēmu un zvejas resursiem. Regulā (ES) Nr. 1380/2013 ir konkrēti paredzēts, ka minētie mērķi un principi Savienībai jāpiemēro ārējās attiecībās zivsaimniecības jomā.
                  
               
                     (4)
                  
                  
                     Kā norādīts Savienības Augstās pārstāves ārlietās un drošības politikas jautājumos un Komisijas 2016. gada 10. novembra kopīgajā paziņojumā “Starptautiskā okeānu pārvaldība – okeānu nākotnes veidošanas darbakārtība” un Padomes 2017. gada 24. marta secinājumos ar tādu pašu nosaukumu, centrālais Savienības darbības aspekts minētajos forumos ir tādu pasākumu veicināšana, kas atbalsta un stiprina reģionālo zvejniecības pārvaldības organizāciju efektivitāti un vajadzības gadījumā uzlabo to pārvaldību.
                  
               
                     (5)
                  
                  
                     Komisijas 2018. gada 16. janvāra paziņojumā Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Eiropas stratēģiju attiecībā uz plastmasu aprites ekonomikā” ir minēti konkrēti pasākumi, kuru mērķis ir mazināt plastmasas radīto piedrazojumu, jūras piesārņojumu, kā arī mazināt jūrā nozaudēto vai pamesto zvejas rīku daudzumu.
                  
               
                     (6)
                  
                  
                     Ir lietderīgi noteikt nostāju, kas 2022.–2027. gadā Savienības vārdā jāieņem NPFC, jo NPFC pieņemtie saglabāšanas un izpildes panākšanas pasākumi būs Savienībai saistoši un var būtiski ietekmēt tādu Savienības tiesību aktu saturu kā Padomes Regulas (EK) Nr. 1005/2008 (3) un (EK) Nr. 1224/2009 (4) un Eiropas Parlamenta un Padomes Regula (ES) 2017/2403 (5).
                  
               
                     (7)
                  
                  
                     Ņemot vērā apgabala, kurā piemēro konvenciju, kā definēts konvencijas 4. panta 1. punktā (“konvencijas apgabals”), zvejas resursu dinamisko raksturu un no tā izrietošo nepieciešamību Savienības nostājā ņemt vērā jaunākās izmaiņas, to vidū jaunu zinātnisko un citu attiecīgo informāciju, kas iesniegta pirms NPFC sanāksmēm vai to laikā, saskaņā ar Līguma par Eiropas Savienību 13. panta 2. punktā iestrādāto Savienības iestāžu pilnīgas savstarpējas sadarbības principu būtu jāizveido procedūras, kas jāievēro, kad ik gadu tiek precizēta Savienības nostāja 2022.–2027. gada periodā,
                  
               IR PIEŅĒMUSI ŠO LĒMUMU.
         
            1. pants
            Nostāja, kas Savienības vārdā jāieņem Klusā okeāna ziemeļu daļas zvejniecības komisijas (NPFC) sanāksmēs, ir izklāstīta I pielikumā.
         
         
            2. pants
            Savienības nostāju, kas jāieņem NPFC sanāksmēs, katru gadu precizē saskaņā ar II pielikumu.
         
         
            3. pants
            Padome pēc Komisijas priekšlikuma novērtē I pielikumā izklāstīto Savienības nostāju un vajadzības gadījumā to pārskata vēlākais līdz NPFC gadskārtējai sanāksmei 2028. gadā.
         
         
            4. pants
            Šis lēmums stājas spēkā tā pieņemšanas dienā.
         
         
            Briselē, 2022. gada 3. martā
            
               
                  Padomes vārdā –
               
               
                  priekšsēdētājs
               
               G. DARMANIN
            
         
         
            (1)  Padomes Lēmums (ES) 2022/314 (2022. gada 15. februāris) par Eiropas Savienības pievienošanos Konvencijai par atklātās jūras zvejas resursu saglabāšanu un pārvaldību Klusā okeāna ziemeļu daļā (OV L 55, 28.2.2022., 12. lpp.).
         
            (2)  Eiropas Parlamenta un Padomes Regula (ES) Nr. 1380/2013 (2013. gada 11. decembris) par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK (OV L 354, 28.12.2013., 22. lpp.).
         
            (3)  Padomes Regula (EK) Nr. 1005/2008 (2008. gada 29. septembris), ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju, un ar ko groza Regulas (EEK) Nr. 2847/93, (EK) Nr. 1936/2001 un (EK) Nr. 601/2004, un ar ko atceļ Regulas (EK) Nr. 1093/94 un (EK) Nr. 1447/1999 (OV L 286, 29.10.2008., 1. lpp.).
         
            (4)  Padomes Regula (EK) Nr. 1224/2009 (2009. gada 20. novembris), ar ko izveido Savienības kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (OV L 343, 22.12.2009., 1. lpp.).
         
            (5)  Eiropas Parlamenta un Padomes Regula (ES) 2017/2403 (2017. gada 12. decembris) par ārējo zvejas flotu ilgtspējīgu pārvaldību un ar ko atceļ Padomes Regulu (EK) Nr. 1006/2008 (OV L 347, 28.12.2017., 81. lpp.).
      
      
         
            I PIELIKUMS
            NOSTĀJA, KAS SAVIENĪBAS VĀRDĀ JĀIEŅEM KLUSĀ OKEĀNA ZIEMEĻU DAĻAS ZVEJNIECĪBAS KOMISIJĀ
            1.   PRINCIPI
            Klusā okeāna ziemeļu daļas zvejniecības komisijā (NPFC) Savienība:
            
                        a)
                     
                     
                        rīkojas saskaņā ar mērķiem un principiem, kurus Savienība tiecas īstenot kopējā zivsaimniecības politikā, jo īpaši ievērojot piesardzīgu pieeju un ar maksimālo ilgtspējīgas ieguves apjomu saistītos mērķus, kā noteikts Regulas (ES) Nr. 1380/2013 2. panta 2. punktā, ar nolūku veicināt ekosistēmas pieejas zvejniecības pārvaldībā īstenošanu, nepieļaut nevēlamu nozveju un samazināt to cik vien iespējams, un pakāpeniski izskaust izmetumus, un mazināt zvejas darbību negatīvo ietekmi uz jūras ekosistēmām un to biotopiem un, veicinot Savienības zvejniecību ekonomisko dzīvotspēju un konkurētspēju un turklāt ņemot vērā arī patērētāju intereses, nodrošināt pietiekami augstu dzīves līmeni tiem, kas atkarīgi no zvejas darbībām;
                     
                  
                        b)
                     
                     
                        tiecas NPFC pasākumu sagatavošanas posmā pienācīgi iesaistīt ieinteresētās personas un nodrošina, ka NPFC pieņemtie pasākumi ir saskaņā ar Konvencijas par atklātās jūras zvejas resursu saglabāšanu un pārvaldību Klusā okeāna ziemeļu daļā (“konvencija”) mērķiem;
                     
                  
                        c)
                     
                     
                        nodrošina, ka NPFC pieņemtie pasākumi ir saskanīgi ar starptautiskajām tiesībām un jo īpaši ar Apvienoto Nāciju Organizācijas (ANO) 1982. gada 10. decembra Jūras tiesību konvenciju, ANO 1995. gada 4. decembra Nolīgumu par transzonālo zivju krājumu un tālu migrējošo zivju krājumu saglabāšanu un pārvaldību, Pārtikas un lauksaimniecības organizācijas (FAO) 1993. gada 24. novembra Nolīgumu par zvejas kuģu atbilstības veicināšanu starptautiskajiem saglabāšanas un pārvaldības pasākumiem atklātā jūrā un FAO2009. gada 22. novembra Nolīgumu par ostas valsts pasākumiem;
                     
                  
                        d)
                     
                     
                        veicina nostājas, kas ir saskanīgas ar reģionālo zvejniecības pārvaldības organizāciju (RZPO), kuras iesaistītas zvejniecības pārvaldībā tajā pašā reģionā, paraugpraksi;
                     
                  
                        e)
                     
                     
                        tiecas panākt konsekvenci un sinerģiju ar Savienības rīcībpolitiku attiecībā uz divpusējām attiecībām ar trešām valstīm zivsaimniecības nozarē, un nodrošina saskaņotību ar citām rīcībpolitikām, jo īpaši tādās jomās kā ārējās attiecības, vide, tirdzniecība, attīstība, pētniecība un inovācija;
                     
                  
                        f)
                     
                     
                        nodrošina Savienības starptautisko saistību ievērošanu;
                     
                  
                        g)
                     
                     
                        ievēro Padomes 2012. gada 19. marta secinājumus par Komisijas paziņojumu par kopējās zivsaimniecības politikas ārējo dimensiju;
                     
                  
                        h)
                     
                     
                        tiecas Savienības flotei apgabalā, kurā piemēro konvenciju, kā definēts konvencijas 4. panta 1. punktā (“konvencijas apgabals”), radīt vienlīdzīgus konkurences apstākļus, pamatojoties uz tiem pašiem principiem un standartiem, kas piemērojami saskaņā ar Savienības tiesību aktiem, un veicināt minēto principu un standartu vienādu īstenošanu;
                     
                  
                        i)
                     
                     
                        ievēro Padomes 2017. gada 3. aprīļa secinājumus par Savienības Augstās pārstāves ārlietās un drošības politikas jautājumos un Komisijas 2016. gada 10. novembra kopīgo paziņojumu “Starptautiskā okeānu pārvaldība – okeānu nākotnes veidošanas darbakārtība” un veicina pasākumus, kas atbalsta un kāpina NPFC rezultativitāti un attiecīgā gadījumā uzlabo tās pārvaldību un sniegumu, jo īpaši attiecībā uz zinātni, atbilstību, pārredzamību un lēmumu pieņemšanu;
                     
                  
                        j)
                     
                     
                        pēc vajadzības un atbilstoši to pilnvarojumam veicina RZPO darba koordināciju ar reģionālajām jūras konvencijām un sadarbību ar pasaules mēroga organizācijām;
                     
                  
                        k)
                     
                     
                        veicina mehānismus, kas izmantojami sadarbībai starp RZPO, kuru pārziņā nav tunzivju, un kas ir līdzīgi Kobes procesam, kurā iesaistījušās tunzivju RZPO.
                     
                  2.   ORIENTĒJOŠI NORĀDĪJUMI
            Savienība vajadzības gadījumā cenšas atbalstīt NPFC šādu pasākumu pieņemšanā:
            
                        a)
                     
                     
                        konvencijas apgabala zvejas resursu saglabāšanas un pārvaldības pasākumi, kas pamatojas uz labākajiem pieejamajiem zinātniskajiem ieteikumiem un ietver NPFC reglamentēto dzīvo jūras bioloģisko resursu kopējās pieļaujamās nozvejas un kvotas vai zvejas piepūles regulējumu, un kas ļautu sasniegt maksimālajam ilgtspējīgas ieguves apjomam atbilstošu izmantošanas pakāpi. Minētie saglabāšanas un pārvaldības pasākumi vajadzības gadījumā ietver īpašus pasākumus, kuri vērsti uz pārzvejotiem krājumiem un kuru mērķis ir saglabāt pieejamajām zvejas iespējām atbilstošu zvejas piepūli;
                     
                  
                        b)
                     
                     
                        nelegālas, nereģistrētas un neregulētas (NNN) zvejas darbību novēršanas, aizkavēšanas un izskaušanas pasākumi konvencijas apgabalā, arī NNN zvejas kuģu sarakstu izveide;
                     
                  
                        c)
                     
                     
                        konvencijas apgabalā piemērojami uzraudzības, kontroles un pārraudzības pasākumi, kuru mērķis ir nodrošināt kontroles efektivitāti un atbilstību NPFC pieņemtajiem pasākumiem;
                     
                  
                        d)
                     
                     
                        pasākumi, kuru mērķis ir samazināt zvejas darbību negatīvo ietekmi uz jūras bioloģisko daudzveidību, jūras ekosistēmām un to biotopiem, tostarp pasākumi, kuru mērķis ir samazināt jūras piesārņojumu un novērst plastmasas izmešanu jūrā, samazināt jūrā esošās plastmasas ietekmi uz jūras bioloģisko daudzveidību un ekosistēmām, tādi jutīgu jūras ekosistēmu aizsardzības pasākumi konvencijas apgabalā, kas ir saskaņā ar konvenciju un FAO2008. gada 29. augusta Starptautiskajām vadlīnijām par dziļūdens zvejniecību pārvaldību atklātā jūrā, un pasākumi, kuru mērķis ir nepieļaut nevēlamu nozveju un samazināt to cik vien iespējams, jo īpaši jutīgu jūras sugu nozveju, un pakāpeniski izskaust izmetumus;
                     
                  
                        e)
                     
                     
                        pasākumi, kuru mērķis ir mazināt pamesto, nozaudēto vai citādi izmesto zvejas rīku ietekmi okeānā un palīdzēt šādus zvejas rīkus identificēt un atgūt;
                     
                  
                        f)
                     
                     
                        pēc vajadzības un tādā apmērā, kādā to atļauj attiecīgie dibināšanas dokumenti, – ieteikumi, kas rosina īstenot Starptautiskās Darba organizācijas (SDO) 2007. gada 14. jūnija Konvenciju par darbu zvejniecībā;
                     
                  
                        g)
                     
                     
                        pasākumi, kuru mērķis ir aizliegt zveju, kuras vienīgais nolūks ir iegūt haizivju spuras, un prasīt, lai visām izkrautām haizivīm ir neatdalītas spuras;
                     
                  
                        h)
                     
                     
                        vajadzības gadījumā – vienotas pieejas ar citām RZPO, un jo īpaši ar tām, kas iesaistītas zvejniecības pārvaldībā tajā pašā reģionā;
                     
                  
                        i)
                     
                     
                        papildu tehniskie pasākumi, kas pamatojas uz NPFC apakšstruktūru un darba grupu ieteikumiem.
                     
                  
      
      
         
            II PIELIKUMS
            Ikgadēja tās nostājas precizēšana, kas Savienības vārdā jāieņem Klusā okeāna ziemeļu daļas zvejniecības komisijas sanāksmēs
            Pirms katras Klusā okeāna ziemeļu daļas zvejniecības komisijas (NPFC) sanāksmes, kurā minētā struktūra ir aicināta pieņemt lēmumus ar juridiskām sekām Savienībai, tiek veikti pasākumi, kas vajadzīgi, lai nostājā, kas Savienības vārdā paužama saskaņā ar I pielikumā izklāstītajiem principiem un orientējošajiem norādījumiem, tiek ņemta vērā jaunākā zinātniskā informācija un cita attiecīgā informācija, kas nosūtīta Komisijai.
            Šajā nolūkā, pamatojoties uz minēto informāciju, Komisija pietiekami laicīgi pirms katras NPFC sanāksmes Padomei apspriešanai un apstiprināšanai nosūta rakstisku dokumentu, kurā izklāstīti ierosinātie Savienības vārdā ieņemamās nostājas precizējumi.
            Ja NPFC sanāksmes gaitā, arī uz vietas, panākt vienošanos par jauno elementu iekļaušanu Savienības vārdā ieņemamajā nostājā nav iespējams, šo jautājumu nodod Padomei vai tās darba sagatavošanas struktūrām.